
Tarinan tärkeimmät henkilöt ja eläimet

Lenna Anderssen


8-vuotias tyttö

Roosa ”Rousku” Anderssen


Lennan 4-vuotias pikkusisko

Oliver Anderssen


Lennan ja Rouskun isä

Milda Anderssen


Lennan ja Rouskun äiti

Jaan


Lennan ystävä

Teo


Jaanin isä

Saram Kampala


Kampalan täti, Anderssenien naapuri

Sam Alban


Kardumilainen mies

Joosua Kampala


Kampalan setä, Anderssenien naapuri

Ondan


Kardumilainen nainen

Vildan


Kardumilainen nainen

Newton


Anderssenin perheen kana


[image: ]


Puluboi


Pulu









1. Tämä on Kardum

Minä olen Lenna


ja tämä on minun tarinani


viimeisestä kesästä,


kun asuimme Kardumissa.


Minä asuin isän, äidin


ja pikkusiskoni Roosan kanssa


kaupungin keskustassa


kerrostalon kolmannessa kerroksessa.


Samassa talossa asuivat myös


Kampalan setä ja täti.


Meillä oli kana,


jonka nimi oli Newton.


Minun paras ystäväni Jaan


ja hänen isänsä Teo


asuivat viereisessä talossa.


Muita ihmisiä minä en tuntenut.


Äidin ja isän tuttavat Vildan ja Ondan


asuivat seitsemän talon päässä,


mutta minä en ollut koskaan


tavannut heitä.


Kardum oli aika erikoinen


ja vaarallinen paikka.


Kardumissa oli selvää,


että tuntemattomia piti varoa.


Minun elämäni oli kuitenkin


yleensä ihan tavallista.


Minä sanoin Roosaa aina Rouskuksi.


Kesäisin Rousku ja minä nukuimme


omissa huoneissamme.


Talvisin kotona oli aina niin kylmä,


että meidän täytyi pitää


sisälläkin pipoa ja toppatakkia.


Silloin Rousku, minä, äiti ja isä nukuimme


suuren patjan päällä olohuoneessa.


Samassa sängyssä oli lämmin nukkua.


Minun lempiruokaani olivat ruskeat pavut,


kananmunat ja kakut.


Pidin myös kaupan kuivakakuista,


jotka oli pakattu läpinäkyvään muoviin.


Viimeisinä vuosina


niitä ei enää saanut mistään.


Joskus ystäväni Jaan ja hänen isänsä


tulivat meille kylään.


Oli jännittävää katsoa,


kun he laskivat vaijerilla meidän taloomme.


Jaanin isä oli paljon poissa,


ja silloin Jaan jäi meille yöksi.


Minä rakastin sellaisia päiviä,


kun koko perhe oli kotona


ja myös Jaan ja hänen isänsä olivat meillä.


Silloin me söimme, leikimme,


pelasimme korttia ja nauroimme.


Joskus äiti kertoi meille siitä,


kun hän oli pieni tyttö


ja maailma kääntyi ylösalaisin.









2. Kun äitini oli lapsi ja maailma kääntyi ympäri


Kauan sitten,


kun minun äitini täytti kahdeksan vuotta,


maailma kääntyi ylösalaisin


ja melkein kaikki muuttui.


Sanottiin, että silloin tapahtui kiepaus.


Oli jännittävää kuulla äidin tarinoita maailmasta,


joka oli samaan aikaan niin erilainen


ja silti samanlainen


kuin meidän maailmamme.


Kun maailma kääntyi,


ihmiset, autot ja koirat


putosivat kohti taivasta.


Merien ja järvien vedet valuivat alas


ja myös monet talot putosivat.


Se oli kauheaa,


koska niin monet ihmiset kuolivat.


Minun äitini oli sillä hetkellä koulussa.


Hän oli iloinen,


koska oli hänen syntymäpäivänsä.


Kun maailma kääntyi,


äiti oli koulun käytävällä.


Muut oppilaat olivat jo välitunnilla,


mutta äiti oli jäänyt sisälle


juttelemaan opettajansa kanssa.


Äiti oli juuri sitomassa kengännauhojaan,


kun kuului valtava pamaus.


Ihmiset huusivat ja kiljuivat.


Äiti putosi alaspäin


ja satutti kätensä.


- Omituista.


Kattolamppu putosi lattialle, hän ajatteli


ja katseli lamppua,


joka oli hänen vieressään.


Oikeasti maailma oli kääntynyt


ja äiti oli pudonnut käytävän kattoon.


Äiti katseli ympärilleen.


Luokkahuoneiden ovet olivat korkealla


seinän yläreunassa.


Käytävän lattialla - tai katossa -


oli vaatteita ja reppuja,


jotka olivat pudonneet naulakoista.


Kaikki piirustukset


roikkuivat seinällä ylösalaisin.


Äiti ei ymmärtänyt,


mitä oli tapahtunut.


Hetken kuluttua äiti kuuli,


kuinka joku itki viereisessä luokassa.


Äiti nousi seisomaan


ja lähti kävelemään ääntä kohti.


Hän käveli oviaukolle,


mutta se oli aivan liian korkealla.


- Milda, oletko se sinä? ääni kysyi.


Äiti tunnisti,


että seinän toisella puolella oli opettaja.


Sitten opettaja kiipesi oviaukosta


käytävään äidin luokse.


He halasivat pitkään.


Äiti kertoi meille usein,


että kaikki oli niin outoa,


kauheaa ja pelottavaa,


että hän ja opettaja toimivat kuin robotit.


Äiti ei koskaan kysynyt opettajalta,


mitä oli tapahtunut.


Hän tiesi,


että opettajakaan ei tiennyt.


Kukaan ei tiennyt,


miksi maailma oli kääntynyt.









3. Äiti ja opettaja tutkivat koulua


Äiti ja opettaja kävelivät luokkahuoneissa


ja katsoivat ulos ikkunoista.


Puut ja talot roikkuivat maasta ylösalaisin.


Maahan oli tullut kuoppia,


kun jotkut puut ja talot olivat pudonneet.


Tiet olivat tyhjiä.


Missään ei näkynyt ketään.


Koulun hiekkakenttä oli poissa.


Jäljellä oli vain harmaata kiveä,


ja ilmassa oli paljon pölyä.


Äiti kertoi,


että pelottavinta oli kuitenkin taivas,


joka oli sininen ja pohjaton


heidän alapuolellaan.


Jos äiti ja opettaja olisivat kiivenneet ikkunasta ulos,


he olisivat pudonneet alas tyhjyyteen.


Kaikkialla oli hiljaista.


Puhelimet eivät toimineet.


Kaikki äidin koulukaverit ja opettajat


olivat pudonneet taivaalle,


sillä he olivat olleet ulkona silloin,


kun maailma kääntyi.

Joskus ihmiset putosivat myöhemminkin,


jos he eivät olleet varovaisia ulkona


tai ikkunoiden lähellä.


Äiti ja opettaja löysivät koulun keittiöstä ruokaa.


Ensimmäisinä päivinä he joivat paljon maitoa


ja söivät juustoa.


Minä en ole koskaan maistanut kumpaakaan niistä.


Nyt tuntuu hassulta,


että joskus on ollut lehmiä,


joiden maidosta on tehty ruokaa.


Koulun hanoista tuli vettä vielä parin päivän ajan.


Äiti ja opettaja keräsivät kaikki mahdolliset astiat


ja täyttivät ne vedellä.


Viikon kuluttua vettä ei enää tullut


ja melkein kaikki ruoka oli syöty.


Äiti ja opettaja olivat koulussa monta viikkoa.


He eivät nähneet keitään muita ihmisiä.


Äiti nukkui opettajan kanssa


opettajainhuoneen sohvalla.


Päivisin he etsivät erilaisia tavaroita,


jotka auttoivat heitä pysymään elossa.


Opettaja löysi käsityöluokasta


suuren punaisen kankaan.


Äiti ja opettaja ompelivat


valkoisesta kankaasta


kirjaimet S, O ja S.


Sitten he ripustivat kankaan


roikkumaan ikkunasta.


Äiti ja opettaja pelkäsivät,


mutta he yrittivät kuitenkin tehdä


mukavia asioita.


Joskus he soittivat kitaraa


ja tekivät käsitöitä.


Joskus he itkivät,


ja silloin he lohduttivat toisiaan.


Äiti kuuli myöhemmin,


että hänen kotitalonsa putosi silloin,


kun maailma kääntyi ympäri.


Eräänä päivänä äiti ja opettaja


kuulivat ulkoa helikopterin ääntä.


Sitten helikopteri lensi koulun viereen.


Äiti ja opettaja nostettiin jumppasalin ikkunasta


ja vietiin turvaan ostoskeskuksen parkkihalliin.


Siellä minun äitini tapasi minun isäni.









4. Päivä, jolloin meidän kanamme katosi


Takaisin minun elämääni:


Newton oli valkoinen kana,


jolla oli punainen heltta.


Se asui pienessä vaatehuoneessa,


jota me sanoimme kopiksi.


Isä oli saanut Newtonin monta vuotta sitten.


Parkkihallissa oli jaettu kanoja lapsiperheille,


ja isä oli sattunut olemaan siellä


juuri oikeaan aikaan.

Rousku oli silloin vasta pikkulapsi


ja hän pelkäsi kanaa.


Minä rakastuin Newtoniin heti.

